Държавен вестник, бр. 9, 2018 г., стр. 15

БРОЙ  9	
Д Ъ Р Ж А В Е Н  В Е С Т Н И К 	
СТР.  15  
Чл. 22. (1) Нотифицираните органи из­
пълняват задълженията по чл. 14а, 14б и 20а 
ЗТИП, съхраняват документите и предоставят 
информацията, определена в съответните 
модули на процедурите за оценяване на 
съответствието по Приложение III към Ре­
гламент (ЕС) 2016/426.
(2) Докладът по чл. 14а ЗТИП съдържа и 
информация за:
1. откази, ограничавания, спиране на дей-
ствието, отнемане или други наложени 
ограничения по отношение на издаваните 
сертификати или одобрения на системи по 
качеството;
2. дейностите по оценяване на съответ­
ствието, извършени в други държави;
3. възлагане на задачи, свързани с оценя­
ване на съответствието, на подизпълнители 
или поделения.
(3) Всеки нотифициран орган информира 
председателя на Държавната агенция за ме­
трологичен и технически надзор в 7-дневен 
срок за всички искания за предоставяне на 
информация, получени от органи за надзор 
на пазара на други държави членки относно 
дейността му по оценяване на съответствието.
Чл. 23. (1) При прекратяването на дей­
ността си нотифицираните органи са длъжни 
да уведомят председателя на Държавната 
агенция за метрологичен и технически 
надзор и своите клиенти. В 7-дневен срок 
от уведомлението нотифицираният орган 
предоставя досиетата на своите клиенти 
на председателя на Държавната агенция за 
метрологичен и технически надзор.
(2) В 7-дневен срок от влизането в сила 
на заповедта за отнемане или ограничава­
не на разрешението органът за оценяване 
на съответствието информира съответно 
всички или заинтересованите свои клиенти 
и предава досиетата им на председателя 
на Държавната агенция за метрологичен и 
технически надзор.
(3) В срок един месец от уведомлението по 
ал. 1 и 2 клиентите на нотифицирания орган, 
който е прекратил дейността си или чието 
разрешение е било отнето или ограничено, 
могат писмено да поискат от председателя на 
Държавната агенция за метрологичен и тех­
нически надзор да предостави техни досиета 
на друг посочен от тях нотифициран орган.
ДОПЪЛНИТЕЛНИ РАЗПОРЕДБИ
§ 1. За целите на наредбата се прилагат 
определенията, посочени в чл. 2 от Регламент 
(ЕС) 2016/426.
§ 2. Наредбата осигурява прилагането 
на Регламент (ЕС) 2016/426 на Европейския 
парламент и на Съвета от 9 март 2016 г. от­
носно уредите, захранвани с газово гориво, 
и за отмяна на Директива 2009/142/ЕО.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. (1) Уредите, които са пуснати на пазара 
преди 21 април 2018 г., могат да се предос­
тавят на пазара или да се пускат в действие, 
при условие че отговарят на изискванията 
на Наредбата за съществените изисквания и 
оценяване съответствието на газовите уреди, 
приета с Постановление № 250 на Минис­
терския съвет от 2003 г. (обн., ДВ, бр. 100 от 
2003 г.; изм. и доп., бр. 24 и 40 от 2006 г. и 
бр. 50 от 2014 г.), или на законодателството 
на държавите – членки на Европейския съюз, 
или на държави – страни по Споразумението 
за Европейското икономическо пространство, 
което въвежда Директива 2009/142/ЕО на Евро­
пейския парламент и на Съвета от 30 ноември 
2009 г. относно газовите уреди (ОВ, L 330/10 
от 16 декември 2009 г.).
(2) Устройствата, които са пуснати на пазара 
преди 21 април 2018 г., могат да се предоста­
вят на пазара, при условие че отговарят на 
изискванията на наредбата или законодател­
ството по ал. 1.
§ 4. (1) Лицата, които към датата на обна­
родване на наредбата притежават разрешение 
за извършване на оценяване на съответствие­
то на уреди и устройства, издадено съгласно 
Наредбата за съществените изисквания и 
оценяване съответствието на газовите уреди, 
представят в Държавната агенция за метро­
логичен и технически надзор всички промени 
в документацията си съгласно изискванията 
на тази наредба в 14-дневен срок от нейното 
обнародване.
(2) В срок един месец от получаването на до­
кументите по ал. 1 въз основа на разрешението 
за извършване на оценяване на съответствието, 
издадено съгласно Наредбата за съществените 
изисквания и оценяване съответствието на 
газовите уреди, успешно проведената последна 
ежегодна проверка съгласно чл. 14в ЗТИП и 
установеното съответствие на документите по 
ал. 1 председателят на Държавната агенция за 
метрологичен и технически надзор обявява 
съответното лице пред Европейската комисия 
и държавите членки съгласно Регламент (ЕС) 
2016/426.
(3) Когато два месеца след обявяването на 
лицето съгласно ал. 2 не са повдигнати възра­
жения от Европейската комисия или от други 
държави членки или когато не са останали 
неудовлетворени възражения на Европейската 
комисия или на други държави членки, пред­
седателят на Държавната агенция за метроло­
гичен и технически надзор издава разрешение 
за извършване на оценяване на съответствието 
съгласно Регламент (ЕС) 2016/426.
§ 5. Наредбата се приема на основание чл. 7, 
ал. 1 от Закона за техническите изисквания 
към продуктите.
681